Patricia de Lille se man sterfVan links Alistair, Patricia en Eddie de Lille. (Foto: Twitter) Eddie de Lille, eggenoot van die minister van openbare werke en infrastruktuur, Patricia de Lille, is Sondagaand na ŉ baie lang siekbed in Kaapstad dood. Hy word beskryf as ŉ stil en nederige man. Die egpaar was 49 jaar lank getroud en het een kind, Alistair. “Eddie was ŉ liefdevolle pa en eggenoot wat my deurgaans in my politieke loopbaan ondersteun het en my die vryheid gegun het om my werk te doen en die land te dien. Ons huwelik was een van respek en ondersteuning, en vryheid om jou oortuigings uit te leef. Ek sal hom vreeslik mis,” het minister De Lille gesê. Begrafnisreëlings sal later bekend gemaak word.